Diari Oficial de la Generalitat Valenciana


Sumari del DOGV 3837, del 15-09-2000 (2000/7437)

DECRET 126/2000, de 5 de setembre, del Govern Valencià, pel qual s'accepta la cessió gratuïta de la propietat del solar de 14.000 m2 de superfície, situat a Calp (Alacant), avinguda de la Casanova, destinat a la construcció d'un centre d'ensenyament secundari, realitzada per l'ajuntament d'aquesta població.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3837

Data del DOGV
:   15-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7437


Data del document
:   05-09-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Calp
    * transmissió de la propietat
    * cultura regional
    * propietat immobiliària

DECRET 126/2000, de 5 de setembre, del Govern Valencià, pel qual s'accepta la cessió gratuïta de la propietat del solar de 14.000 m2 de superfície, situat a Calp (Alacant), avinguda de la Casanova, destinat a la construcció d'un centre d'ensenyament secundari, realitzada per l'ajuntament d'aquesta població. [2000/M7437]
  
L'Ajuntament de Calp, en sessió plenària realitzada el dia 28 d'octubre de 1993, acordà la cessió gratuïta a la Generalitat Valenciana del solar de la seua propietat, de 14.000 m² de superfície, situat a l'avinguda de la Casanova d'aquesta població.
  
A proposta de la Conselleria de Cultura i Educació, s'iniciaren els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar el solar a la construcció d'un centre d'ensenyament secundari.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana estableix que la Generalitat podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia, Hisenda i Ocupació, i amb la deliberació prèvia del Govern Valencià, en la reunió del dia 5 de setembre de 2000,
  
DECRETE
  
Article 1
  
S'accepta la cessió gratuïta de la propietat realitzada per l'Ajuntament de Calp del solar de 14.000 m² de superfície situat en l'avinguda de la Casanova, que confronta: nord, terrenys de propietat municipal; sud, avinguda de la Casanova; est, barranc del Pou Roig, i oest, resta de la finca matriu i terrenys de propietat municipal.
  
Consta inscrit en el Registre de la Propietat de Calp, tom 757, llibre 221, foli 68, finca 26.903.
  
Referències cadastrals: 5432701BC6852S y 5432702BC6852S.
  
Article 2
  
La cessió gratuïta realitzada per l'Ajuntament de Calp s'efectua amb la condició de destinar el solar a la construcció d'un centre d'ensenyament secundari.
  
Article 3
  
Elevar a escriptura pública la cessió i acceptació del solar, totes les despeses d'aquesta seran a càrrec de la Generalitat Valenciana.
  
Article 4
  
El solar acceptat s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
Disposició final
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 5 de setembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,